Teknobrego

Teknobrega (portugale: tecnobrega aŭ tecno brega) estas stilo de brazila muziko aparte populara en norda Brazilo . La portugala esprimo brega estas tradukebla kiel bombastaĉa, simbolas en Brazilo tamen ankaŭ malbonan guston. Sian originon teknobrego havas en Belemo, ĉefurbo de la federaciero Parao.Natal, Bruno. „Teknobrego en Brazilo “. XLR8R La metropola regiono de Belemo estas ĝis nun la pezocentro de la teknobrega medio, kie ĝi estas produktata kaj aŭdata precipe en la mizerkvartaloj de la regiono.Brüggemann, Simon. Kitsch ohne Copyright, Die Tecnobrega-Szene mischt den Norden Brasiliens popmusikalisch auf. Eldonaĵo 327, Freiburg 2011. Tutmonde teknobrego famiĝis precipe pro siaj produktadaj kaj disvendometodoj, kiuj rezignas ĉian aŭtororajton.

 Muziko 
Teknobrego evoluis proksimume ekde la jaro 2000, havas tamen per brega pop antaŭulon. Male al brega pop en teknobrego tamen sinteziloj kaj drumomaŝino ludas centran rolon. Krom tio oni uzas la teĥnikon de muzika specimenado. La influoj de regiona, tradicia muziko el la amazona regiono estas grandaj, jen aparte nomendas karimboo, siriao kaj lambado. La plimulton el la teknobregaj kantoj produktas diskĵokeo en simplaj hejmaj sonregistrejoj.Duffy, Gary. „Technobrega beat rocks Brazil“. BBC Click News

 Literaturo 
 Lemos, Ronaldo: The Tecnobrega Business Model arising from Belém do Pará. Rio-de-Ĵanejro 2008.
 Brüggemann, Simon: Kitsch ohne Copyright, Die Tecnobrega-Szene mischt den Norden Brasiliens popmusikalisch auf. Eldonaĵo 327, Freiburg 2011.
 Brüggemann, Simon: Wer hat's erfunden? . Jungle World, eldonaĵo 20, 16-an de majo 2013, Berlino 2013.

 Referencoj 

Kategorio:Muzikaj ĝenroj
Kategorio:Teknomuzik-kulturo
Kategorio:Latinamerika muziko
Kategorio:Stiloj de brazila muziko